# Pierrot eta Xarrot

* Pierrot eta Xarrot
* (Pierrot jelgi sonez)
* Pierrot
* Ah Phantzart! Hire irusa
* eta hire lagünena!
* Eztük segürki berdin
* ororen sortzeko orena.
* Hi bezala ezkuntzeko
* balin banitz ni ere,
* imita ahal hindirot
* zenbeit aldiz bedere.
* Ezkuntzeko nintzanian
* beste gisaz nündian.
* Ihuren arrenkhürarik ez
* eta zenbeit sos sakolan.
* Halere üdüri zitada
* enintzala untsa orano,
* bena egün hala banintz
* enirok desira haboro.
* Orai badiat familia
* eta ükheiteko bidia,
* etxian nihaur, laur gerren
* eta emaztia izorra lodia.
* Ezpeitü auherretan
* hanitx denbora galdü,
* eta mirakuillü date
* lehenagokua ezpadü.
* Bena deüs balio badü
* ene atentzioniak,
* harek uste beno hobeki
* eginen tik khuntiak.
* Ezpalin bada enia
* ezterot pharkatüren.
* Segürki kartier hontan
* eniz hanitx zahartüren.
* Ah ezkuntiak abis hunik
* ziek düzie emaiten,
* bena ezkuntzeko denak
* maleruski ez sinhesten.
* Ezkuntzeko denari
* üdüri zaio bethi,
* emazte bateki beizi
* eztitekela bizi.
* Ordian direla hasten
* gizunaren plazerak,
* bai preseski salduetan
* haren ürkha bülhürrak.
* Adio jenthe hunak
* sobera erran niroke,
* eta eztit prefeitürik
* beizik konfüsione.
* (erretira sonez)
* (Phantzart jelgi lagüneki)
* (Pierrot juan ohialat)
* (Xarrot jelgi eta paseia)
* Xarrot
* Jenthe hunak ala beiniz
* estatü tristian!
* Eta kontsolazale hunik
* ez aldiz etxian!
* Arauez nihaurek ere
* ene ogenak badütüt,
* bena enizate untsa
* güstü huntan behar badüt.
* Ezta aise bunet batez
* bi bürüren kukutzia,
* hori da gure etxeko
* konparantza güzia.
* (juan ohialat sonez)
* Xarrot
* Aiei, aiei Pierrot!
* Hanitx gaisto dit trenpia!
* Inposiblezki gaur
* sorthü behar dit hümia!
* Othoi, jeiki zite
* eta sü haundi bat egin,
* hartan berotzera
* ni ere jeiki nadin.
* Pierrot
* Zük eztüzü orano
* betherik tenoria,
* edo bestela haurra
* eztükezü enia.
* Gure lanian hastiak
* bazakit zenbat dien,
* bai eta haurrak jiteko
* zenbat denbora behar dien.
* Xarrot
* Zer erraiten düzün
* aments badakizia?
* Ene eretzian arren
* phentsamenthü hori düzia?
* Eztit ez nik hartü seküla
* zureki beizik pharterik.
* Ene haurrak eztizü
* zü beizik beste aitarik.
* Pierrot
* Arren egon zite
* ohi bezala ohian
* Nik badakit tenoria
* noiztsü jin datian.
* (Apakha)
* Gizuna, zer mintzo zirade?
* ützazü jeikitzera.
* Eztüzü beste baten berdin
* oraiko horren afera.
* Tenorian edo gabe
* sarthiak behar dü elkhi.
* Aments libro ützezazü
* nahi bada jeiki.
* Zuria den bezala
* egiozü serkus,
* norat nahi düzü orai
* ükhen dezan errekurs?
* (Xarrot jeiki eta erretira)
* (Pierrot jeiki eta paseia)
* (Basalise jelgi)
* PIERROT, BASALISE
* Basalise
* Nun abila muthikua
* orai tenore huntan?
* Ala zerbeit berriago
* badük aments etxian?
* Ala aments emaztia
* jarri da haur minetan?
* Bestela ehintzan jinen
* huna tenore huntan!
* Pierrot
* Bai arauz, bai gisala
* intziré frango badizü,
* bena segürki enegati
* berak haziren dizü.
* Denboraren konforme
* haurra eztüzü enia,
* eta hartakoz enüzü
* batere obligatia.
* Basalise
* Haurra, zer phentsatzen dük?
* Hala baliz ere hori,
* eztezala holakorik
* erran ihun irrigarri.
* Desuhuratzen dük emaztia
* bai eta hire büria,
* bai eta hain aitzina
* ekharten dien fruitia.
* Hura bizitzen balin bada
* eztikek uhurerik,
* eta hik ere aldiz ez
* erri beizik jenthetarik.
* Emaztiaren desuhuriaz
* hik eztükek plazerrik,
* hartakotz arren hobe dük
* egoitia ixilik.
* Eta holakorik ezpada
* ihun ere deskubritzen,
* mündiaz berdin estimatü
* ziradie izanen.
* Aigü, hots emak eneki
* eta ütz phentsamenthü hori.
* Holakorik ez erran
* desuhuragarri.
* Pierrot
* Bena ama haur hori
* segür eztüzü enia!
* Basilise
* Eztela haurra hiria
* eztezala har bürian!
* Emaztek berdin sortzen tie
* zazpi hilabethetan,
* zerbeit estropü dela khausa
* edo Jinkuaren nahiz.
* Holakorik ez phentsa
* gizuna balin bahiz!
* (sonez biak erretira)
* (Xarrot juan ohialat)
* (Pierrot jelgi)
* Pierrot
* Ala beiniz othien
* ni memento tristian!
* Ezpeiniz segürki halere
* hula üsatü gaztian.
* Beste gisaz ene denbora
* phasatü dit segürki,
* ala lanian ala plazan
* ala neskatileki.
* Neskatilaz ere
* enien miseriarik,
* halere ez orai bezala
* familiaren perilik.
* Ahal banien ükhen,
* ezin banien phasa,
* bethi ere libro nintzan
* patheleta tinka eta.
* Orai aldiz nahi badüt
* egin konplasentzia,
* hain segür düt haur bat
* nula lehen kolpia.
* Zer behar düt nik egin?
* Haur da ezin bestia!
* Ükhürü egon behar düt edo
* haurrez bethe etxia?
* Gisa batila edo bestila
* ezin falta penatzia,
* ah ezteia haur arren
* tristeki bizitzia?
* (paseia sonez)
* Orai determinatü düt,
* hain hun düt pairatzia,
* eziez familia ezin haziz
* peko erreka joitia.
* Behar dit apart egon
* emaztiaren oheti,
* eginen badüt ere
* zenbeit aldi lo güti.
* Jiten bazeit builta
* ezin egonezko bat,
* juanen nüzü ene adiskide
* zahar haieterat.
* Jenthiak suitaz behar dü
* zenbeit aldiz ohartü,
* nahi ezpada miseriarik
* gaitzenian sarthü.
* (jar Xarroten ohe khantian)
* (sonez Xarrot mintza)
* Xarrot
* Zer phentsatzen düzü arren
* gizun zentzü gabia?
* Eztükia bientako
* aski haundi ohia?
* Ziauri hunat ohialat
* kaidera hortarik
* eztüzü ez zure
* lekhia theütürik.
* Pierrot
* Enüzü ez arrenkhura
* theiü ala garbi den,
* bena halarik ere zureki
* enüzü etzanen.
* Xarrot
* Zer sino düzü arren
* bürian sarthürik,
* ala dolütan zira
* eneki ezkontürik?
* Pierrot
* Ezpeitüt sarthü nahi
* bet betan familian
* hartakotz nahi dit lo egin
* kaideraren gañian.
* Ber denboran eztizügü
* debatik ükhenen,
* ez eta ere ihuren
* kapa estalgi izanen.
* Xarrot
* Eztüzü zer düdan egon
* ustez besterik jinen den,
* eta zihaur jinik ere
* nik etzütüt bortxatüren
* Zihaur egoiten bazira
* ni aise egonen nüzü,
* horrengati trankil
* lo egiten ahal düzü.
* Apatha (tapiz gañeti)
* Zer phentsatzen düzü Pierrot?
* Hor ezpazirade lothü nahi,
* nik badit ohian lekhü.
* Ene ganat ziauri.
* Eta bestalde badüzü
* ohe bat hütsik gure etxian
* lotzen ahal beitzirade
* beroki hartan barnian.
* Untsa estonatzen nüzü
* maneria horrez egiazki,
* holakorik enizün
* seküla orano ikhusi.
* Enüzü seküla egon
* emaztiaren ihesi,
* eta bai jin zeizkün haurrak
* gogo hunez hazi.
* Jiteko bezain segürki
* aise dütüzü juaiteko,
* eztüzü ez familia
* jin gabe khuntatzeko.
* Pierrot
* Batere enüzü egonen
* gaiaz etxe huntan,
* egünaz lanak eginen tit
* eta lothüren bestetan.
* Etxerat juanen nüzü
* gaiaz etzatera,
* eta egünaz jinen
* lanian aritzera.
* (Apatha aphal)
* (satanak jelgi)
* BELTZEBÜT, SATAN,XARROT, PIERROT
* Satan
* Ho Pierrot gaizua!
* Eztüka mobimentürik?
* Emaztia ütziten dük
* bera ohian bakharrik.
* Beltzebüt eta ni
* etzan giniztek hareki,
* hireki beno hobe likek
* orano gütarik bateki.
* Beltzebüt
* Ah Xarrot miserablia!
* Zenbeit barur dün eginen,
* espalin badün ikhasten
* senharraren trunpatzen!
* Zer behar dün arren egin?
* Thapatüren zein zilhua,
* ezpalin bazein ernatzen
* Pierrot giza gaizua.
* Satan
* Xerkhatüren doat nik
* Pierroti beste bat,
* ezpadü haurrik nahi
* ükhenen dik manjo bat.
* Eta Xarrotentako hik
* zerbeit phentsatüren dük,
* gaitz ororen erremedia
* mündü huntan badük.
* Dügün eman dantza bat
* amiñi bat berotzeko,
* denbora hunek badik
* fresk aire bat orano.
* Gero behar diagü
* Mus de Baküs ikhusi,
* odolak eztezan aments
* lehen bezala ataki.
* (sonez dantza, bestiak erretira)
* (Xarrot jelgi)
* Xarrot
* Ah ezteia haur othien
* tristeki bizitzia?
* Maradikatüren ahal düt
* nik ja ezkuntzia!
* Ezkontürik niz eta
* senharra aldiz etxian,
* eta halarik ere
* lagünik eztit ohian.
* Ene izaitiaren parerik
* ezta ihun besterik,
* ezkuntzeko balin banintz
* orano enüke axolik.
* Nurk kunpreni dezake
* gure misteriua?
* Senharra ükhen eta lagünik ez,
* haur da istoriua!
* Ükhen düt nik denbora
* ezpeinien senharrik,
* bena ez seküla plenitü
* ükhen gabez lagünik.
* Ükhen dit lagün frango
* hitz bat eztit erraiteko,
* bena ene anbizionia zen
* nahi beinien bethiko.
* Faxus beitzen segretian
* bethi ebatsiz denbora,
* eta gure aita bethi erne
* hala nula pholbora.
* Nahi ükhen dit ezkontü
* trankil izaiteko,
* libroki gizunareki
* gustian egoiteko.
* Othien ene prekoziek
* hori ziena merexi,
* zamariti astora
* izan beiniz erori.
* Eta orano haboro
* astoti lürrera,
* solamente etzeit jiten
* gaiaz ere ohera.
* Egin nahiz düpha bat
* eztit egin barrika ere,
* ene doloriak dira
* orrible pare gabe.
* Bena salda laster güti
* ükhenen dü ene gati,
* beharrago lütüzke
* olhuak bizkarreti.
* Adio jenthe hunak
* pharka ene ausartzia,
* halere üntzütia hobe da
* eziez eta sofritzia.
* (sonez erretira)
* (Pierrot jelgi korreak bizkarrian)
* Pierrot
* Ah zer laborari etxenko
* gibel ondo propia!
* Gure xahalek eztie
* uhuraturen barrükia.
* Sabelak hain herdi eta
* aldiz gaisto bilhua,
* gure etxean edaten die
* horiek behar esnia.
* Areta entzünen die
* ezpadie ere sinhetsiren,
* amiñi bat eztit
* nik ere etsitüren.
* (sonez paseia. Xarrot jelgi)
* PIERROT, XARROT
* Pierrot
* Nun ezari düzü
* gaurko behien esnia,
* behar düzieia ziek xahaler
* sofri erazi gosia?
* (jun kaminetiala)
* Haur düzieia maneria
* zirien bezalakuak
* untziak esnez betherik
* eta goserik xahalak.
* Haiek eztizie edanen
* bena ez ziek ere,
* beste aldian hobeki
* khasü eginen düzie.
* (ixur oro eta erretira)
* Xarrot
* Ale, abere salbaja!
* Maradikatü etsaia!
* Ahalkerik eztian
* zikhiro bisaia!
* Hi huna gabe ere
* hazi tiagü xahalak,
* hastiel mila debria
* egiten tük ahalak!
* Aments balin banü
* hire khorphitzaren erdia,
* ezar nitzirok berotürik
* bizkar mila debria.
* Bena nizan xipirik
* orano eztük erranik,
* eztiala ükhenen
* kolpü zonbeit idorrik.
* (sonez erretira)
* (Jülise jelgi)
* (Pierrot jelgi)
* Pierrot
* Zien etxen izanik
* jiten nüzü berriz huna,
* phentsa beinien aprüpes
* heben zinatiala.
* Jülise
* Ni ere huna jin nüzü
* ustez heben zinen
* jinen zinela labürzki
* phentsatzen beinien.
* Pierrot
* Bildots huak nuiz jinen ziren
* banizün arrenkhüra,
* eta jin nüzü zerbeit
* berriren jakitera.
* Jülise
* Ilhinti bat har eta
* berhala jiten nüzü.
* Ükhürü egon zite
* ilhintia hiltzen zitazü,
* gero etxera onduan
* sürik gabe gütüzketzü.
* (erretira biak sonez)
* (Pierrot jelgi, mintza)
* Pierrot
* Jenthe hunak hanitx
* phentsamenthü bihotzian,
* nik iragaiten düt
* iragan aspaldian.
* Amerika horietarat
* nahi niz deskanpatü,
* etxe debrü huntarik
* nurapeit espakatü.
* Eta berri hunik ere
* eztit hanti entzüten,
* zer behar düdan jauki
* ihunti ezin dit phentsatzen.
* Han berri gaistuak
* eta heben gaistuago,
* ene xangrinak dira
* seküla beno haundiago.
* Segür niz ükhen nirola
* galthua ere segürki,
* ni heben nula nizan
* nurbeitek balin balaki.
* Alo eztakit nihaurek
* behar düdanez igorri,
* phentsamentüken egitera
* banua barnialat hebenti.
* (sonez paseia)
* (Basalise jelgi)
* Basalise
* Zer phentsatzen dük muthikua?
* Egon hadi kartierrian!
* Ehiz hi dolügarriena,
* hi untsa hiz etxian.
* Eztik behar fantesiarik
* hartü sobera gorati,
* nahi ezpalin bahiz
* gero aphal erori.
* Laboriak eztik behar
* sinpleziarik hartü,
* lürrak bethi trabaillatüz
* emanen dik fruitü.
* Pierrot
* Ama hori sinhesten dit
* hatsarre huna badizü,
* den xipia fruitü ekharle
* huna agitü zitazü.
* Eta hartakotz ere dit
* ükhen deliberatü,
* aise bizitzeko beitzeizt
* sino xarrak abiatü.
* Basalise
* Eztiat nik hori erraiten
* sobera hiz abantzatzen,
* beste trabaillürik bizitzeko
* hik eztüka phentsatzen?
* Ni ere hun izan nük
* eta ekharri diat fruitü,
* nahi bada azkenian
* eztüdan hanitx prefeitü.
* Denbora hartan lagüna
* nik ere bania etxen,
* eta aspaldian batere
* eztüdanian hirriskatzen.
* Areta enikek aspaldian
* perilik familiaren,
* estima nirok lagüna
* zenbeit aldiz bederen.
* Bena hain hun ere eztük
* fortünarik enetako
* jin beharrak han ditie
* bere edo bestentako.
* Ene penak oro ikhusiz
* pena hartzen diat bestez,
* emaztiari bere senharra
* etziok sobera ene ustez.
* Hartakotz arren behar dük
* egon hire emaztiareki,
* bizi zitaie unionian
* han biak alkharreki.
* Heltü bada hiaurek
* egin hiro fin gaisto,
* eta herresbestürik familia
* jar litakek oro.
* Finka hadi etxian
* deüsere eztükek hoberik,
* juan bahendi emaztia ützirik
* ehüke uhurerik.
* Hots gitien erretira
* barnialat hebenti,
* holakorik ez erran
* mündiaren irrigarri.
* (erretira biak sonez)
* (bildotsetarat juan Jülise)
* (Xarrot jelgi)
* Xarrot
* Jenthe hunak haur zer da?
* Pena baten ahatzgarri,
* handiago bat jiten zeit
* khorphitzaren eihargarri.
* Badü zenbeit egün
* ezkontürik nizala
* badüdala etxian
* senhar baten itzala.
* Erraiten ahal dit
* segürki ere itzala,
* bi ohetan lotzen gira
* anaia arrebak bezala.
* Eztüdanez aski pena
* bai eta ere malür,
* hura izan dadin
* gisa oroz hain zühür.
* Gaiza klarra düzü
* eztüdala hanitx maite,
* bena ustez khanbiatüren (...)
* eztirot hastia ere.
* Hebenti deskanpatzeko
* ideia bat badizü,
* sekülakotz baliz
* axolik enikezü.
* Beinüke abantailla
* beste baten hartzeko,
* ahal badüt lan buxi bat
* tratian irabazteko.
* Nahi bada mement huntan
* eztien mobimentürik,
* haregati enüzü orano
* esperantza galdürik.
* Bena juaiten bazeit
* orai Indietarat,
* ene intrepesak,
* eginen dü tarrat.
* Ezpeiniz izanen ahal
* berriz ezkontürik,
* ez eta ükhenen etxian
* senharraren itzalik.
* Bena goguaren kuntre
* behar dit karesatü,
* amorekati egon dadin
* nahi nüzü intseiatü.
* Gero ützi dienian
* delibero hori,
* eztiot hanitx gaiza
* pharkatüren segürki.
* Behar dit bai salda egin
* hura etxerat jin deneko,
* tenoria dit düphiñaren
* süian ezarteko.
* (sonez kozina egin)
* (Beltzebüt jelgi)
* Beltzebüt
* Adio aspaldiko Xarrot!
* Eta nun dün Pierrot?
* Xarrot
* Khen akit aitzineti
* bisaiako Aztarot!
* Beltzebüt
* Xarrot ago ixilik
* harrezan pazentzia,
* eztün errefüsagarri
* orano ene presentzia.
* Hire senharragati
* bahüke ene beharra,
* eta kupable hura lüken
* hauts bageneza pegarra.
* Xarrot
* Apho barbalot haundia
* emanezadak bakia!
* Eztiat trüfa beharrik
* aski diat ene gabia!
* Beltzebüt
* Aigü Xarrot eneki
* bera egosiren dün ilharra,
* behar diñagu igitü
* zankharteko belharra.
* Pierrotegati segürki
* han berian hirotüren dün
* denbora huna deno
* belakatürik hobe dün.
* Xarrot
* Eztiat ihuren beharrik
* idorrik diat belharra,
* khen akit aitzineti
* urde satan zaharra!
* Beltzebüt
* Othien ehiz nahi behatü
* areta behar tün patitü,
* bestetarik ere eztün
* ükhenen hanitx pratikü.
* Pierrot lo khantian
* eta hi nahiz errabian,
* balin bahü parada
* estima hiro ordian.
* (Beltzebüt erretira)
* (Pierrot jelgi)
* (Pierrot jar eta mintza)
* Pierrot
* Zer salda düzü hori
* horren gorri koloria?
* Ene ustez ez ahal düzü
* hori salda mehia?
* Xarrot
* Salda huna düzü bai
* ilhar motzez eginik,
* orai egün hoietan
* ezpeitügü besterik.
* Pierrot
* Zük badakizü nik eniela
* ilhar motza saldako,
* erran neizün behar ziela
* begiratü saltzeko.
* Hobeki eginen zünian
* phorrü salda eginik,
* eta aldiz ilhar motza
* saltzeko begiratürik.
* Xarrot
* Lehen ere egin dizügü
* gük ilhar motzez salda,
* eta ilharren saltzia eztüzü
* gizunen afera.
* Pierrot
* Ni egonen nüzü jateko
* bena bai zü ere,
* hau ere gure phartez
* urdek janen dizie.
* (thüpiñ hüts bertzialat
* eta erretira sonez)
* Xarrot
* Maradikatü dela gizuna
* izaitekotz holako!
* Hoinbeste erakutsi
* etxenko menajüko!
* Sobera hun nizalakotz
* hartzen dizü ausartzia,
* areta badit bai nik ere
* ene gaisto phartia.
* Xipi izanagati
* eztizü fidatzeko,
* beste gisa batila ere
* kapable niz jokhatzeko.
* Arzara beste behin
* egiten badeit afruntü,
* beharko dikezügü
* hobekixago samürtü.
* Erremedio bat beizi
* eztit esprabatzeko,
* bena uste dit aski datian
* haren arranjatzeko.
* Ükheiten balin badügü
* arzara beste gerlarik,
* ikhusiren düzie emazte xipiak
* badükienez korajerik.
* (sonez erretira)
* (Jülise jin bildotseki kanpoti)
* Jülise
* Ene denboran ari niz
* ahalaz gizunez khausitzen,
* bai eta ere ardüra
* heien manien egiten.
* Eta oranokuan ja eztit
* profeitürik berdin,
* lotsa niz behar düdan baratü
* azkenian mütxürdin.
* Bethi zerbeit manka
* edo ezin beste,
* ezkontü behar tenoreko
* gizun horiek badizie.
* Eta bizkitartian
* besteki ezkuntzeko,
* gaizak güziak erreglan
* prest dütie oro.
* Eta onduan ere
* nik ezin hastia,
* jenthe hunak othian,
* haur da ezinbestia.
* Hunat arres debria
* jarreik adi lagüner!
* Pierrot ere bidiala
* eztük jiten hain laster.
* Areta etxeradino juanik
* eztik erri eginen,
* halere jenthek die
* aski elhe erranen.
* (Pierrot juan kanpoti)
* Pierrot
* Horra zireia Jülisa?
* Ekharten tüzIa bildotsak?
* Bazendazki barda zureki
* egin dütüdan ametsak!
* Amets egin düt zü
* ene emaztia zinela,
* eta bildots horik ere
* oro guriak zirela.
* Hanitx plazer zureki
* ükhen dit gozatü,
* bena behar dizügü
* orano egiaz obratü.
* Jülise
* Hots zuaza orai etxerat
* ereman itzazü bildotsak,
* ikhusten bagütie heben
* mintzoren tüzü jenthiak.
* (juan bi gaindietarat)
* Pierrot
* Etxen zireia Jülise
* elkhi zite leihora,
* edo herabe ezpadüzü
* borthala jin bestela.
* (Jülise tapiz gaiñeti)
* Jülise
* Zer zünien Pierrot
* etxen nüzü memen huntan,
* doi doia jinik nüzü
* izanik aizo hortan.
* Pierrot
* Egin erazi züniena
* nik eman ezko hura,
* orai jiten nündüzün
* espresüski jakitera.
* Jülise
* Bai, bai eginik düzü
* eztakit kunten ziratenez,
* sar zite barnialat
* ikhusteko untsa denez.
* (sonez erretira)
* (Xarrot jelgi, paseia)
* Xarrot
* Hainbeste jenthe egün
* guri beha bazaudie,
* bena arauez etzirie
* dekrotür ihur ere.
* Ihur ere bazirie
* pratika emanen düt,
* senharraren oskiak
* ziratzeko beitütüt.
* Bena zer hobe düt
* zien aidürü egonik,
* denborarik galdü gabe
* hobe tüt nihaurk eginik.
* Behar ditit ezarri
* argitürik zirajiaz,
* nahi beiniz prebalitü
* nihauren uhuriaz.
* (sonez oskiak zira)
* Pierrot jelgi)
* Pierrot
* Nik aldiz eztit axolik
* uhure beharrez,
* nahi ditit oskiak
* beltxatürik urinez.
* Xarrot
* Ixilik egon zite
* nik nahi tit ziratü,
* eztütüzü ez izanen
* lasterrago zilhatü.
* (Pierrot oskien hartzez)
* Pierrot
* Nihaurek eginen tit
* thema gaisto debria!
* Zirajiak ezarten din
* gogortürik larria.
* (Xarrot ostiko emaitez)
* Xarrot
* Ez axol mila debria!
* Hiaurek egin itzak!
* Hirekilan egoitez
* desuhure bazitak!
* (Xarrot erretira)
* Pierrot
* Hobeki egin dün bai
* hüstü beitün lekhia,
* hizan bezalako
* atrebitü debria!
* Hiaur beno gorago
* zankhua düna altxatzen?
* Aiei, aiei azpia!
* Haur da ostikua ozen!
* Zankho debrü hori arauez
* eginik dün bürdüñaz,
* etzina eginen haboro
* arotzak marteillü haundiaz!
* Eia fidatzeko denez
* emazte xipiari!
* Orai zer erremedio
* nik eginen dot azpiari?
* Behar dit oskiak bezala
* azpia urintatü,
* aments izan eztakidan
* dolorerik formatü.
* (sonez erretira)
* (Xarrot eta Pierrot ohian)
* Xarrot
* Gizuna huillent zite
* badüzü lekhia franko,
* seküla zük eztüzü
* üzkia beizik enetako.
* Senhar emaztiak eztützü
* gisa huntan egoiten,
* bena bai alkharreki
* untsa libertitzen.
* Pierrot
* Bena libertitziak
* ekharten dizü besterik,
* hartakotz hobe dizügü
* biek ükhürü egonik.
* Xarrot
* Sofrierazten ditazü
* eni hanitx miseria,
* eta bentüraz zük badüzü
* kanpo horietan asia.
* Pierrot
* Ez ahal düzü enetako
* entzün berri gaistorik,
* eztüzü ihunti ageri
* arauz beharri gorririk.
* Egon banendi ere
* zer import zeizü zuri,
* eztüdanian egiten
* ogenik etxiari?
* (Xarrot ostiko emaitez)
* Xarrot
* Khen akit saihetseti
* hagüa haundi banua!
* Eztiat hire beharrik
* bistati abilua!
* (Pierrot eror)
* Xarrot
* Eztiat gizun beharrik
* ohian lagünetako,
* ezpalin badük ideiarik
* ene zerbütxatzeko.
* (Xarrot jaiki eta erretira)
* Pierrot
* Oraikuan behar tit
* damiak eta erriak,
* soizie nun egotxi naien
* emazte mila debriak!
* Behar niena ikhusi
* lürrian ene büria?
* Altxeiriaren pare da
* emazte haren zankhua!
* Leheneko kolpüti ni
* ezin sendotüz azpia,
* hura bezain estropiatü
* ezarri deit bestia.
* Hulako mirakuillürik
* heltü othe da mündian?
* Ezin xütitüz behar dit
* arauez egon lürrian!
* Bena behar dit deskanpatü
* nurapeit etxe huntarik,
* gure emaztiaren zankhuek
* eztie arrailleriarik!
* (paseia. Basalise jelgi)
* Basalise
* Zer mirakuillü dük
* zankho horietan muthikua?
* Hire ürhatsak üdüri dik
* xahal sorthü berria,
* zuina jenatzen beita
* xüti ezin egonez,
* eta gero erortzen
* indarrik aski gabez.
* Pierrot
* Ama idekazü bortha
* jin nadin jartzera,
* enüzü hain sarri ützüliren
* mankhatü nizan lekhüra.
* Erranen deitzüt berriak
* phausatü nizanian,
* eztüzü mirakuillürik
* heltzen eztenik mündian.
* Basalise
* Arauez maillükatü aie
* etxekuak oro lothürik!
* Aigü, aigü muthikua,
* gitien erretira bertarik!
* (sonez erretira)
* BARBERA, PIERROT
* Barbera
* Errazü ene gizuna
* gota düzia zankhuetan?
* Edo zeren ibiltzen zirade
* marxa suerte hortan?
* Pierrot
* Ez jauna, ez segürki
* zankhuak hun tit beraiñez,
* bena behar nikezi erremedio
* jauna zure muianez.
* Plazer banaizü bisitatü
* ahalik lasterrena,
* ezi ja banikezü
* orano zankhuen beharra.
* Jar eta bisita.
* Barbera
* Zure zankhuek eztizie
* ihun plagarik ageri,
* ala sofritzen düzü
* aments hezürreti?
* Pierrot
* Jauna goraxago
* azpietan tit kolpiak,
* eta belhaiñetara ziztatzü
* eraitsi doloriak.
* Barbera
* Bohor ostikuak dütüzü
* bena etzizün ferrarik,
* zeren ezpeita ageri
* (...)itzen herexarik.
* Pierrot
* Ez jauna, ez behar ere,
* etzizün ferrarik,
* bestela ikhusiren nündüzün
* bi azpiak muztürik.
* Bena eztüzü phensatü
* zer den ene kolpia,
* areta eztüzü propi
* nihaurek erraitia.
* Ahalke nüzü jauna
* jenthe horien aitzinian,
* hala plazer badüzü
* erranen deizüt barnian.
* Barbera
* Marka xarra düzü
* zure sendotzeko,
* ahalke bazirade
* mina zer den erraiteko.
* Biak erretira. Sonez.
* Jauna egin ezadazü
* othoi seiñadüra bat,
* eta haren ondoti
* plazer badüzü ajüta bat.
* Gero minzatüren gütüzü
* arrastakuez barnen
* zure phakamenthia ere
* han deizüt emanen.
* (seia eta eman ajüta sonez)
* Beltzebüt badakika hik
* konposatzen bersetik?
* Banakikek nik hebentxe
* süjet bat untsa propirik!
* (khanta)
* Jenthe hunak khantore bat
* orok entzün ezazie,
* eta aldiz ene süjeta
* hebentxe ikhusten düzie.
* Soizie Pierrot hebentxe
* emaztiaren ohe khantian,
* nula haren beldürrez dagon
* kaideraren gañian.
* Othe da mündian gizunik
* Pierroten parerik,
* emaztiaren ihesi
* oheti kanpo dagonik?
* Eztüt phentsatzen popülia
* balizatiala zietan,
* atzemaiten eztienik
* plazer hunik emaztetan.
* Hek, hik, hek, hok!
* Mestüra dük millok!
* Ekhar ezadazie ehün lükhainka
* eta bi ehün tripot.
* Idi baten barnian den
* aragia egosirik,
* prepara ezadazie
* mahañiala bertarik.
* Aretxe bat gresillan,
* beste bat gerrenian,
* berrogeita hamar purailla
* haiekila istantian.
* Huak oro behar dira
* mementian preparatü,
* eta Baküs nahi diat
* baskaitera khumitatü.
* Jenthe hunak ziek ere guri
* düzie so eginen,
* guren jaten ikhustiak berak
* orori gosia idokiren.
* (igan triatiala)
* Satan
* Jenthe hunak bazüdie
* hanitxak nigarrez,
* untsa estonatzen niz
* emazte zahar horiez.
* Baküs, hoien adiskide haundia
* ikhustiaz hilik,
* oro jarri dirade
* begia beltzatürik.
* Eta Phantzart haundia
* ükhen die presun hartü,
* horien adiskidiak
* debriek ereman dütü.
* Zenbeit aldiz etxezain
* egon dira Phantzarteki,
* eta Baküsek üzkiari
* adarrak eman ahoti.
* Bester jan erazi die
* Goixümaren aragia,
* eta berek aldiz,
* Phantzarten tripot haundia.
* Zenbeit aldiz ükhen die
* Baküsi xilhua idoki,
* eta harek bere odola
* abondantki ixuri.
* Bürü kheiñü düzieia egiten?
* Gaitzi zeizie naski!
* Bena ziek zer egiten zünien
* nik enien ahatzi.
* Adio jenthe hunak,
* eztit denborarik,
* üzten dit zerbeit haboro
* orano erran nahirik.
* (erretira)
* (khanta)
* Ah Baküs giza gaizua!
* Hil hiza othian?
* Eztüka bada ardurik
* orai barrikotian?
* Gazte hintzanian
* bahian
* arian
* egon hiz
* aurthengo negian.
* Orai behar dik berotü
* hire ano untziak.
* Ifernüko debriek
* eginen die jauziak
* ikhustiareki
* gureki
* hi jiten
* phantz haundi horreki.